
Text rozhodnutia
Súd: Krajský súd Bratislava Spisová značka: 17Cb/85/2003 Identifikačné číslo súdneho spisu: 1003897616 Dátum vydania rozhodnutia: 07. 03. 2013 Meno a priezvisko sudcu, VSÚ: JUDr. Peter Pospech ECLI: ECLI:SK:KSBA:2013:1003897616.9 Uznesenie Krajský súd v Bratislave, pred samosudcom JUDr. Petrom Pospechom, v právnej veci navrhovateľa : P. Ď., Za Y. X, XXX XX Slovenská Ľ., proti odporkyni : 1. dôchodková, a.s., Nám. 1. mája 14, 814 99 Bratislava, v spore o uzavretie Zmluvy o predčasnom odkúpení akcií 1. garantovanej, a.s. a o vyplatenie alikvotnej finančnej čiastky, takto r o z h o d o l : Súd konanie z a s t a v u j e. Žiaden z účastníkov nemá nárok na náhradu trov konania. o d ô v o d n e n i e : Žalobným návrhom došlým pôvodne Okresnému súdu Bratislava I dňa 21.10.2003, neskôr na Krajský súd Bratislava, si uplatnil navrhovateľ právo na vyslovenie, že vôľa odporcu uzatvoriť Zmluvy o predčasnom odkúpení akcií 1. garantovanej, a.s., je nahradená výrokom súdu a vyslovuje za uzatvorenú Zmluvu o predčasnom odkúpení akcií 1. garantovanej, a.s. Súčasne požiadal zaviazať odporcu k zaplateniu dlžnej sumy 53.089,- Sk a škodu vzniklú navrhovateľovi nabiehaním úrokov z dlžnej sumy. Po písomnej výzve súdu zo dňa 6.2.2013 , písomným podaním došlým súdu dňa 21.2.2013, zobral navrhovateľ svoj návrh v celom rozsahu späť a navrhol, aby vecne a miestne príslušný Krajský súd v Bratislave, konanie v predmetnej veci zastavil podľa § 96 ods. 1 OSP s tým, že si náhradu trov konania neuplatňuje. Podľa § 96 ods. 1 OSP navrhovateľ môže vziať za konania návrh na jeho začatie späť a to z časti, alebo celkom. Ak je návrh vzatý späť celkom, súd konanie zastaví. Ak je návrh vzatý späť z časti, súd konanie zastaví v tejto časti. Vzhľadom k späťvzatiu návrhu súd konanie zastavil podľa § 96 ods. 1 OSP. Výrok o nákladoch konania súd oprel o ust. § 146 ods. 1 písm. c/ OSP s tým, že žiaden z účastníkov nemá právo na náhradu trov konania. Poučenie: Proti tomuto rozhodnutiu je možné podať odvolanie do 15 dní od doručenia rozhodnutia na Krajskom súde v Bratislave, písomne, dvojmo.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2013:1003897616.9 (dáta aktuálne k 15. 11. 2026). Záväzné je znenie zverejnené súdom.




